Na temelju stavka članka 18. stavka 1. Zakona o proračunu („Narodne novine“ broj 144/21) te članka 32. i 81. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana 07. listopada 2025. godine donosi

**ODLUKU O IZMJENI ODLUKE**

**O IZVRŠAVANJU PRORAČUNA OPĆINE MATULJI**

**ZA 2025. GODINU**

Članak 1.

U Odluci o izvršavanju Proračuna Općine Matulji za 2025. godinu („Službene novine Općine Matulji“ broj 18/24 i 5/25) u članku 40. stavak 4. mijenja se i glasi:

„(4) Općina Matulji u 2025. godini nije osigurala sredstva za financiranje kapitalnog projekta K201711 Domovi u iznosu od 2.177.500,00 eura već u iznosu od 267.100,00 eura , obzirom da se izvedba projekata za Dom Lisina planira u 2026. godini. Do kraja godine za Dom Hangar planira se utrošiti 267.100,00 eura, ostala ulaganja u Dom Hangar planirana su za 2026. godinu. Za Energetsku obnovu OŠ Breščca ne planiraju se sredstava iz kredita obzirom da su Općini Matulji dodijeljena sredstva za financiranje dijela projekta iz Nacionalnog programa plana oporavka i otpornosti u iznosu od 1.025.208,35 eura.“

Članak 2.

Ova Odluka stupa na snagu osmi dan od dana objave u „Službenim novinama Općine Matulji“.

KLASA: 400-01/24-01/2

URBROJ: 2170-27-01/1-25-8

Matulji, 07. listopada 2025. godine

OPĆINSKO VIJEĆE OPĆINE MATULJI

PREDSJEDNICA

Iva Letina, v.r.